**Előterjesztés**

**Körmend Város Önkormányzata Képviselő-testülete 2023. szeptember 06- i ülésére**

**Tárgy:** Pályázat támogatás igénylésére

*Tisztelt Képviselő-testület!*

A 2023. évi központi költségvetésről szóló 2022. évi XXV. törvény 3. melléklet „A helyi önkormányzatok kiegészítő támogatásai” I. Előirányzatok és támogatások 2.1.5. szerinti önkormányzatok rendkívüli támogatása jogcím fedezetéül 5 500,0 millió forint előirányzat szolgál, figyelemmel az 5.1. a) alpont szerinti az önkormányzatok működőképességének megőrzése vagy egyéb, a feladataik ellátását veszélyeztető helyzet elhárítása érdekében nyújtott pályázati úton történő támogatására.

A pályázatot a belügyminiszter és a pénzügyminiszter Pályázati Kiírása alapján 2023. évben négy alakalommal lehet benyújtani folyamatosan, de alapesetben *legkésőbb 2023.szeptember 30-áig*. A döntéshozatal legkésőbbi határideje 2023. december 11-e. Az előző évekhez képest a legfontosabb eltérés, hogy már négy alkalommal lehet pályázatot benyújtani.

* Pályázók köre: a támogatásra a települési önkormányzatok pályázhatnak.
* A támogatás formája: a támogatás vissza nem térítendő és visszatérítendő költségvetési támogatás formájában pályázható, illetve nyújtható és felhasználása meghatározott célhoz vagy feladathoz köthető.
* A támogatás mértéke: egyedi felülvizsgálat alapján a támogatás mértékét a megpályázott összeg keretein belül a helyi önkormányzatokért felelős miniszter és az államháztartásért felelős miniszter állapítják meg.
* A pályázat benyújtása: elektronikusan történik, az ebr42 önkormányzati információs rendszerben.

A pályázat beadásának célja az önkormányzatok esetében a működőképesség megőrzése, a feladatok folyamatos ellátásának a biztosítása. Az önkormányzat a pályázati kiírás alapján nyújtja be pályázatát 2023-ben, vissza nem térítendő támogatásra. (Az Önkormányzatok, köztük Körmend is, minden évben benyújtják e pályázati forrásra a pályázatukat. Az elmúlt öt évben Körmend Város Önkormányzata támogatásban részesült az alábbiak szerint. A támogatás összege nem azonos a pályázati igénnyel.)

|  |  |
| --- | --- |
| év | adatok Ft-ban |
| 2018 | 30 000 000 |
| 2019 | 12 257 618 |
| 2020 | 84 562 776 |
| 2021 | 141 929 001 |
| 2022 | 47 312 537 |

A 2023. évben az első körben beadott pályázati anyag pozitív elbírálásban részesült, elnyert támogatás mértéke 44.488.109 Ft. A második körben benyújtott pályázati eljárás még folyamatban van, döntés a napokban várható.

A pályázati kiírás tételesen tartalmazza, hogy mely feladatok ellátáshoz kapcsolódóan lehet támogatást kérni, különösen:

* közüzemi tartozásokra;
* élelmiszer beszállítók felé fennálló feladatokra;
* bérjellegű kifizetésekhez kapcsolódó tartozásokra;
* Beszámoló alapján az önkormányzat által kimutatott / Magyar Államkincstár által megállapított fizetési kötelezettségekre;
* jogerős, végrehajtható bírósági ítélet alapján az önkormányzatot terhelő fizetési kötelezettségekre;
* helyi iparűzési adó visszafizetésére;
* egészségügyi feladatellátáshoz kapcsolódó meg nem fizetett, legfeljebb 3 havi hozzájárulásra; egyéb tartozásokra az önkormányzat esetében.
* egyéb tartozásokra

Támogatást csak határidőre pénzügyileg nem teljesített számlákra lehet igényelni, illetve megállapodásban foglalt kötelezettségek nem teljesítése esetére.

Körmend Város Önkormányzata Képviselő-testületének feladat-, és hatáskörében eljáró Körmend Város Polgármestere a Körmend Város Önkormányzatának 2/2023. (II.10.) önkormányzati rendeletét a 2023. évi költségvetésről működési hiánnyal fogta el, amiből következik, hogy a kötelezettségek részben határidőre nem kerülnek teljesítésre. A 2023. évi többlet kiadások fedezetére a központi kompenzálások csak még nem kerültek meghatározásra.

Az önkormányzat a 2023. évről szóló költségvetési törvény alapján, és a Belügyminisztérium által kiadott útmutatóban foglaltak alapján a vissza nem térítendő rendkívüli támogatásra az igénylést elkészíti és benyújtja. Első körben benyújtott pályázati anyag elbírálása még nem történt meg. Második körben június elején szeretnék pályázati anyagot feltölteni az erre a célra megnyitott felületen.

**Határozati javaslat**

Körmend Város Önkormányzat Képviselő-testülete elhatározza, hogy a 2023. évi költségvetésről szóló 2022. évi XXV. törvény 3. melléklet II. Támogatások megállapításának, felhasználásának és elszámolásának szabályai 5. 2.1.5 Önkormányzatok rendkívüli támogatása jogcím 5.1.a) pontjában meghatározott Önkormányzatok rendkívüli támogatása alapján vissza nem térítendő, rendkívüli támogatásra pályázatot nyújt be a Belügyminisztérium által közzétett Pályázati Kiírásban meghatározottak szerint.

Felelős: Bebes István polgármester

Határidő: 2023. szeptember 30.

Körmend, 2023. augusztus 31.

Bebes István

polgármester